GALERIE FOTO Și-a găsit FCSB fundaș stânga? Raul Opruț și jucătorii lui Charalambous par să facă echipă bună la națională
Toate meciurile de la Euro 2024 vor fi transmise în exclusivitate de PRO TV, Pro Arena și VOYO. Urmărește site-ul Sport.ro pentru ultimele informații despre naționala României.
România face parte din Grupa E la Euro 2024, unde va întâlni Belgia, Slovacia și câștigătoarea play-off-ului B (Ucraina - Islanda).
Oficialii FCSB caută o soluție pe termen lung pentru postul de fundaș stânga, după ce muntenegreanul Risto Radunovic (32 de ani, în mai 2024) a refuzat să-și prelungească contractul. Patronul Gigi Becali l-a remarcat pe David Kiki, dar acesta are deja 30 de ani și Farului îi este oferit puștiul Eduard Rădăslăvescu la schimb, ceea ce e puțin probabil că va accepta.
Opruț, "adoptat" de grupul jucătorilor FCSB de la lot
Un alt nume aflat pe lista scurtă a grupării din Berceni este Raul Opruț (26 de ani). Un jucător polivalent, care poate juca pe posturile de fundaș stânga, stoper, închizător și mijlocaș stânga, acesta a crescut în Italia, la juniorii cluburilor Chievo Verona și Genoa, a debutat la seniori la Albissola (Serie C) și s-a impus ca un om de bază pentru FC Hermannstadt, în Liga 1.
A fost vândut la KV Kortrijk, în iulie 2023, pentru suma de 400.000 de euro, dar a fost împrumutat la echipa din Sibiu, după ce nu s-a acomodat în campionatul belgian. Cel mai probabil, poate fi răscumpărat de KVK pentru doar 200.000 sau 300.000 de euro. La antrenamentul oficial al echipei naționale de dinaintea partidei cu Irlanda de Nord, Opruț a socializat și a efectuat primele mișcări de încălzirea alături de jucătorii de la FCSB, Olaru, Târnovanu, Șut și Coman, părând să fie "adoptat" de grupul jucătorilor "roș-albaștrilor". Acesta a părut să se simtă bine alături de posibilii săi viitori colegi.
Lotul României pentru meciurile amicale cu Irlanda de Nord și Columbia
PORTARI: Horațiu Moldovan (Atletico Madrid), Florin Niță (Gaziantep), Ștefan Târnovanu (FCSB), Marian Aioani (FC Rapid 1923)
FUNDAȘI: Andrei Rațiu (Rayo Vallecano), Cristian Manea (CFR Cluj), Vasile Mogoș (CFR Cluj), Andrei Burcă (Al Okhdood), Radu Drăgușin (Tottenham), Adrian Rus (Pafos), Ionuț Nedelcearu (Palermo), Bogdan Racovițan (Rakow Czestochowa), Raul Opruț (Hermannstadt, împrumutat de la Kortrijk / chemat ]n locul lui Nicușor Bancu), Deian Sorescu (Gaziantep, împrumutat de la Rakow Czestochowa)
MIJLOCAȘI: Nicolae Stanciu (Damac), Marius Marin (Pisa), Alexandru Cicâldău (Konyaspor, împrumutat de la Galatasaray), Răzvan Marin (Empoli, împrumutat de la Cagliari), Olimpiu Moruțan (Ankaragucu), Darius Olaru (FCSB), Adrian Șut (FCSB), Dennis Man (Parma), Valentin Mihăilă (Parma), Ianis Hagi (Alaves, împrumutat de la Glasgow Rangers), Denis Drăguș (Gaziantep, împrumutat de la Standard Liege), Florinel Coman (FCSB)
ATACANȚI: George Pușcaș (Bari, împrumutat de la Genoa), Denis Alibec (Muaither), Florin Tănase (Al Okhdood)
Foto - Gabriel Chirea
Urmăriți SPORT.RO și pe Google News